b'\n_START_ARTICLE_\nFranc \xc4\x8cele\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral v Ljubljani in Gradcu ter tu 1943 diplomiral. Kot zdravnik pripravnik se je zaposlil na kirur\xc5\xa1kem oddelku bolni\xc5\xa1nice v Ljubljani ter se specializiral v stomatologiji v Gradcu in na Dunaj. V letih 1938\xe2\x88\x921944 je imel do odhoda v partizane zasebno zdravni\xc5\xa1ko prakso v Ljubljani. Leta 1945 se je za\xc4\x8del ukvarjati s \xc4\x8deljustno kirurgijo na takrat ustanovljeni stomatolo\xc5\xa1ki kliniki v Ljubljani in vodil najprej oddelek, pozneje pa samostojno Kliniko za ustno in \xc4\x8deljustno kirurgijo._NEWLINE_\xc4\x8cele\xc5\xa1nik je od 1962 deloval kot redni profesor za \xc4\x8deljustno kirurgijo na Medicinski fakulteti v Ljubljani in postal (7. februarja 1969) dopisni \xc4\x8dlan Slovenske akademije znanosti in umetnosti. Bil je tudi ustanovni \xc4\x8dlan in prvi predsednik European Associtiation for Maxillo-Facil Surgery ter njen \xc4\x8dastni \xc4\x8dlan. Bil je \xc4\x8dastni \xc4\x8dlan vrste tujih strokovnih dru\xc5\xa1tev ter 1972 dobitnik nagrade Magitot Acad\xc3\xa9mie Nationale de M\xc3\xa9dicine in \xc4\x8dastnih diplom univerz v Sieni in Bologni. Leta 1972 je prejel tudi Kidri\xc4\x8devo nagrado._NEWLINE_\xc4\x8cele\xc5\xa1nik je kot za\xc4\x8detnik \xc4\x8deljustne kirurgije v Sloveniji dvignil stroko na evropsko raven in jo obogatil z izvirnimi na\xc4\x8dini zdravljenja. Izbolj\xc5\xa1al je metode zdravljenja prirojenih napak in tumorjev obraza ter predproteti\xc4\x8dne kirurgije. Napisal je ve\xc4\x8d u\xc4\x8dbenikov in \xc5\xa1tevilne strokovne ter znanstvene \xc4\x8dlanke.'